Woord: kokArgieffoto Woord: kok (-ke, -s) Betekenis: Persoon wat belas is met die voorbereiding van kos, veral een opgelei in die kookkuns: ŉ Kok dra graag ŉ hoë wit mus. Dit is verbasend hoeveel opgeleide koks mans is. Ook: sjef (uit Frans): Kok, veral hoofkok in byvoorbeeld ŉ restaurant: Die hotel se sjef maak die heerlikste disse. Waar kom dit vandaan? Uit Latyn, coquus (kok) Uitdrukkings: Te veel koks bederwe die bry (nie algemeen): om raad van te veel mense te volg, is skadelik Honger is die beste kok: as ŉ mens honger is, smaak alle kos lekker As kok en koksmaat rusie kry, dan hoor jy waar die spek bly: as samesweerders baklei, verklik hulle mekaar Dis nie almal koks wat lang messe dra nie: uiterlike vertoon is geen waarborg van bekwaamheid nie